Publication: Magyar Közlöny
Issue: MK-2002-51 (Year: 2002, Number: 51)
Era: 1990-2004
Section: 
Paragraph Index: 10

2. § A nemzeti programengedélyezõ köteles egy minden ISPA projektre kiterjedõ pénzügyi jelentéstételi rendszert mûködtetni. A Bizottság felé elszámolási kötelezettséggel tartozik a támogatások felhasználásáról. E kötelességek ellátása során a nemzeti programengedélyezõ a következõ feladatok elvégzéséért tartozik felelõsséggel: (i) igényli és kezeli a Bizottság által nyújtott támogatásokat, (ii) a nemzeti ISPA koordinátorral történõ konzultációt követõen minden egyes végrehajtó szervezetnél kinevezi a szektor programengedélyezõt, (iii) aláírja a Pénzügyi Megállapodásokat, az egyes végrehajtó szervezetekkel, (iv) gondoskodik az ISPA támogatásokról kötött Pénzügyi Megállapodásokban meghatározott hazai és egyéb társfinanszírozási források megnyitásáról, (v) gondoskodik az ISPA támogatásokra vonatkozó pénzügyi jelentéstételi rendszer rendszeres frissítésérõl, aktualizálásáról, valamint arról, hogy a végrehajtó szervezetek megfelelõen betartsák a jelentéstételi eljárásokat, (vi) a Finanszírozási Szerzõdésben meghatározott módon átutalja a támogatásokat a végrehajtó szervezeteknek, (vii) a Bizottsággal és a nemzeti ISPA koordinátorral együtt részt vesz az ISPA Monitoring Bizottságban, (viii) az ISPA projektek megvalósításának befejeztével a végrehajtó szervezettõl visszautaltatja a fel nem használt és a jogosulatlanul kifizetett összegeket.

Source: https://magyarkozlony.hu/hivatalos-lapok/3b06610e6c7733c5c6d968913db6c00671b2d5ad/dokumentumok/a7a58d64f619a61a75cbfbb69807b3d53f1d7c71/letoltes